USR a decis să se afilieze noului grup care va fi înfiinţat în Parlamentul European, alături de formaţiunea preşedintelui francez Emmanuel Macron şi ALDE Europa.

Noua familie europeană se numeşte deocamdată ALDE/Renaissance/USR-PLUS.

Decizia a fost validată în comitetul politic al USR, reunit astăzi la Brăila, cu 84 de voturi pentru, trei abţineri şi un vot împotrivă. Deputatul USR Iulian Bulai este cel care anunţat oficial afilierea la noua familie europeană.

Alegerile europarlamentare au fost primul test electoral pentru alianţa USR-PLUS.

Partidele conduse de Dan Barna şi Dacian Cioloş vor trimite 8 eurodeputaţi în Parlamentul European, după ce au obţinut 22,4% din voturile românilor.